Yandex Music. Yandex Musiqa () – Yandex tomonidan ishlab chiqilgan musiqiy striming xizmati. Foydalanuvchilar soʻrov boʻyicha oʻz qurilmalariga translatsiya qilish va moslashtirilgan tavsiyalarni olish uchun musiqiy kompozitsiyalar, albomlar, musiqiy treklar toʻplamlarini tanlaydi. Xizmat veb-brauzer sifatida ham mavjud. Xizmat Armaniston, Ozarbayjon, Belarus, Gruziya, Isroil, Qozogʻiston, Qirgʻiziston, Moldova, Rossiya, Tojikiston, Turkmaniston va Oʻzbekistonda mavjud. Obunani faqat yuqoridagi qoʻllab-quvvatlanadigan mamlakatlardan toʻlash mumkin, ammo bu xizmat boshqa barcha mamlakatlarda ham mavjud. 2017-yil oktabr holatiga koʻra, Yandex Musiqa xizmatida 40 milliondan ortiq musiqiy treklar mavjud edi. Oyiga kamida 20 million kishi xizmatdan foydalanadi. Yandex Musiqaning eng ommabop xususiyati aqlli pleylistlar boʻlib, u har bir foydalanuvchi uchun har kuni yangilanadi va yaqinda ijro etilgan treklar, ularning sevimlilariga oʻxshash musiqalar va foydalanuvchi didiga asoslangan turli treklarni oʻz ichiga oladi. Foydalanuvchi parametrlari. Yuqori sifatli HQ ovoz rejimi, pullik obunaga ega foydaluvchilar uchun mavjud. Tarix. 2010-yil 22-sentabrda Yandex alohida xizmat – Yandex Musiqa ishga tushirilishini eʼlon qildi, bu esa turli qoʻshiqchilarning qoʻshiqlari, albomlari va toʻplamlarini foydalanuvchining, talabiga binoan, qurilmaga uzatish imkonini beradi. Universal, EMI, Warner Music Group, Sony Music, First Music Publishing, Monolit, SBA Production va boshqalarni oʻz ichiga olgan 50 dan ortiq huquq egalari xizmat uchun kontent taqdim etgan. Katalogda 58 ming ijrochining 800 mingdan ortiq treklari ishga tushirilganda mavjud edi. 2012-yil 30-mayda Yandex iOS uchun Yandex Musiqa ilovasini chiqardi. 2013-yil may oyida Android uchun Yandex Musiqa ilovasi chiqdi. 2014-yil sentyabr oyida Yandex shaxsiy tavsiyalar tizimidan foydalanishni boshladi. Pleylistni shakllantirish foydalanuvchi va uning Vkontakte va Facebookdagi doʻstlarining shaxsiy musiqiy afzalliklariga sezgir boʻlib qoldi. Interfeys ham sezilarli darajada oʻzgardi. 2017-yil oktabr oyida Yandex xizmatni toʻliq qayta ishlab chiqqan. Asosiy sahifaga „Yangi nashrlar“, „Yangi kompozitsiyali pleylistlar“, „Kayfiyat va janrlar“ va „Chartlar“ boʻlimlari qoʻshilgan. Player va ijrochi ekrani ham oʻzgardi. 2018-yil iyun oyida Armanistonda Yandex Musiqa ishga tushirilgan. Ishga tushirish vaqtida interfeys arman tiliga tarjima qilgan, xizmat tahririyati arman musiqasi bilan pleylistlarni tayyorladi va asosiy sahifada Armanistonda mashhur treklar bilan har kuni yangilanadigan jadvallar paydo boʻldi. 2018-yil oktyabr oyida Isroilda Yandex Music ishga tushirildi. Katalog yangilandi. Mahalliy mashhur ijrochilar qoʻshildi. Qidiruv ingliz va ibroniy tillarida soʻrovlarni tushuna boshladi. Texnologiyalar. Shaxsiy tavsiyalarni shakllantirish uchun xizmat sunʼiy Neyron tarmoqlardan foydalanadi. Neyron tarmoqlari va boshqa kompaniyalarning shunga oʻxshash ishlanmalari asosida ishlab chiqilgan algoritmlar kompyuterlarga musiqa qanday ishlashini yaxshiroq tushunishga va uni inson kabi qabul qilishni oʻrganishga imkon beradi.